چکن مکھنی

چکن مکھنی جسے روایتی طور پر مرغ مکھنی کہا جاتا ہے، معروف ہندوستانی پکوان ہے جس کی ابتدا دہلی سے ہوئی ہے۔ یہ ایک قسم کا سالن ہوتا ہے جو مرغی سے مسالے دار ٹماٹر اور مکھن کے ساتھ بنائی جاتا ہے۔ اس کی گویوی اپنی بھرپور بناوٹ کے لیے مشہور ہے۔ یہ پکوان چکن تکہ مسالا سے ملتا جلتا ہے، جس میں ٹماٹر کی لُبدی (پیسٹ) استعمال ہوتی ہے۔

 تاریخ 
یہ سالن سنہ 1950ء کی دہائی میں پرانی دہلی کے پڑوس دریا گنج میں موتی محل ریستوراں میں تقسیم ہند کے بعد کندن لال جگی اور کندن لال گجرال نے تیار کیا تھا، جو دونوں پشاور شمال مغربی سرحدی صوبہ، برطانوی ہند سے پنجابی پناہ گزین تھے۔ پکوان کو اتفاقاً تندوری چکن کے کچھ بچے ہوئے ٹکڑوں کو ٹماٹر کی گریوی میں ملا کر بنایا گیا تھا، جو مکھن سے بھرپور تھا۔

سنہ 1975ء میں انگریزی نام "بٹر چکن" کری پہلی بار تحریری شکل میں منظر عام پر آئی، جب یہ نیویارک کے مین ہیٹن میں واقع گیلورڈ انڈین ریسٹورنٹ کی ایک خاص ڈش کے طور پر متعارف کروائی گئی۔ ٹورنٹو اور کیریبین میں یہ مختلف کھانوں میں استعمال ہوتا ہے، جیسے پیزا، پوٹین، ریپ، روٹی یا رول میں بھرائی کے طور پر۔ اسی طرح، آسٹریلیا اور نیوزی لینڈ میں اسے پائی (pie) کے اندر بھرائی کے طور پر بھی کھایا جاتا ہے۔ یہ پکوان بھارت، بنگلہ دیش، پاکستان اور بہت سے دوسرے ممالک میں عام ہے جہاں جنوب ایشیائی باشندے موجود ہیں۔ بھارت کے باہر اس کی مقبولیت کی وجہ سے بعض اوقات لوگ اسے مغربی پکوان سمجھ لیتے ہیں (جیسے چکن تکہ مسالا کو، جس کے ساتھ اسے غلطی سے ملا دیا جاتا ہے، حالانکہ دونوں پکوان بھارت سے ہی تعلق رکھتے ہیں)۔

سنہ 2024ء میں گجرال خاندان (جو موتی محل ریستوراں کا انتظام کرتے ہیں) نے جگّی خاندان (جو ایک حریف ریستوران کے مالک ہیں) کے خلاف اس پکوان کی تخلیق اپنے نام کرنے پر تنازع کے نتیجے میں مقدمہ دائر کیا۔

 ترکیب 
چکن کو چند گھنٹوں کے لیے لیموں کے رس، دہی، کشمیری لال مرچ، نمک، گرم مسالا، ادرک اور لہسن کے پیسٹ کے آمیزے میں میرینیٹ کیا جاتا ہے۔

میرینیٹ کی ہوئی چکن کو تنور (روایتی ہانڈی) میں پکایا جاتا ہے، تاہم اسے گِرل کیا جا سکتا ہے، اووَن میں روسٹ کیا جا سکتا ہے یا پین میں فرائی کیا جا سکتا ہے۔ چکن کو ایک ہلکی کری کی سوس میں پیش کیا جاتا ہے جس میں مکھن شامل ہوتا ہے۔ یہ سوس ٹماٹر، لہسن اور ادرک پر مبنی ہوتی ہے، جسے آہستہ آہستہ اُبال کر اس وقت تک پکایا جاتا ہے جب تک کہ وہ نرم نہ ہو جائے اور اس کا زیادہ تر پانی بخارات میں نہ بدل جائے۔ اس سوس کی ترکیب اور مَسالوں میں کئی ورائٹی ہیں اور اسے چھان کر نرم و ملائم بنایا جاتا ہے۔ مسالوں میں الائچی، زیرہ، لونگ، دارچینی، دھنیا، کالی مرچ، گرم مسالا اور میتھی (کسوری میتھی) شامل ہو سکتے ہیں۔ سوس کو گاڑھا کرنے کے لیے کاجو کا پیسٹ بھی استعمال کیا جا سکتا ہے اور آخر میں اسے دھنیا سے سجا کر پیش کیا جاتا ہے۔

 حوالہ جات 

زمرہ:بھارتی پکوان
زمرہ:پاکستانی چکن پکوان
زمرہ:پنجابی پکوان
زمرہ:مکھنی غذائیں
زمرہ:مرغ کے پکوان
زمرہ:باورچی خانہ